pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สำนักงานเศรษฐกิจการคลังชี้แจง กรณีการบิดเบือนข่าว การแจกเงินช่วยเหลือผู้มีรายได้น้อยของรัฐบาล
วันอังคารที่ 7 พฤศจิกายน 2560
สํานักงานเศรษฐกิจการคลังชี้แจง กรณีการบิดเบือนข่าว การแจกเงินช่วยเหลือผู้มีรายได้น้อยของรัฐบาล
ผอ.สศค.ชี้แจงกรณีแฟนเพจอัพยิ้มเสนอข่าวกระทรวงการคลัง จะออกมาตรการเพื่อเป็นของขวัญปีใหม่ให้ประชาชนผู้มีรายได้น้อยโดยการให้เงิน เป็นข่าวเท็จ โดยนําข่าวเก่า-ไม่จริงปี 2559 มาปรุงแต่งให้ดูเป็นปัจจุบัน
วันที่ 4 พ.ย.60 นายสุวิชญ โรจนวานิช ผู้อํานวยการสํานักงานเศรษฐกิจการคลัง สํานักงานเศรษฐกิจการคลัง (สศค.) กระทรวงการคลัง ชี้แจงการบิดเบือนข่าวการแจกเงินช่วยเหลือผู้มีรายได้น้อยของรัฐบาล ตามที่แฟนเพจอัพยิ้มมีการนําเสนอข่าวว่ากระทรวงการคลังจะออกมาตรการเพื่อเป็นของขวัญปีใหม่ให้ประชาชนผู้มีรายได้น้อย โดยการให้เงิน 3,000 บาท แก่ผู้ที่มีรายได้ต่ํากว่า 30,000 บาทต่อปี และ 1,500 บาท แก่ผู้ที่มีรายได้สูงกว่า 30,001 บาท แต่ไม่เกิน 100,000 บาทต่อปี โดยใช้เงิน 12,759 ล้านบาท นั้น สํานักงานเศรษฐกิจการคลัง ขอชี้แจงว่าข่าวดังกล่าวเป็นเท็จ โดยนําข่าวเก่าและไม่จริงในปี 2559 มาปรุงแต่งให้ดูประหนึ่งว่าเป็นปัจจุบันในปี 2560 ซึ่งแจกแจงได้ ดังนี้
1. มาตรการโอนเงินเข้าบัญชีผู้มีรายได้น้อยที่ผ่านเกณฑ์ตามโครงการลงทะเบียนผู้มีรายได้น้อย ปี 2559 เป็นจํานวนเงิน 3,000 และ 1,500 บาท เป็นการเพิ่มรายได้ให้ผู้มีรายได้น้อยในปี 2559 ซึ่งโดนผลกระทบทางเศรษฐกิจ จําเป็นต้องช่วยเหลือเร่งด่วน มาตรการนี้เสร็จสิ้นมาตรการไปแล้ว ไม่ได้นํามาใช้ในปี 2560
2. โครงการลงทะเบียนเพื่อสวัสดิการแห่งรัฐ ปี 2560 มีผู้ผ่านเกณฑ์จํานวน 11.4 ล้านคน มีมาตรการระยะแรกคือการออกบัตรสวัสดิการแห่งรัฐ ซึ่งมีผู้มีสิทธิมารับบัตรไปแล้วเกือบร้อยละ 90 ของผู้มีสิทธิทั้งหมด วัตถุประสงค์เพื่อบรรเทาภาระค่าใช้จ่ายในการซื้อสินค้าบริโภคอุปโภคในครัวเรือนและบรรเทาภาระค่าโดยสารเดินทาง (ไม่ใช่มาตรการแจกเงิน) โดยตั้งแต่วันที่ 1-31 ตุลาคม 2560 มีมูลค่าการใช้บัตรเพื่อบรรเทาภาระค่าครองชีพไปแล้วมูลค่า 2.5 พันล้านบาท
3. ในระยะถัดไปมีแนวคิดที่จะให้ผู้มีรายได้ต่ํากว่าเส้นความยากจนที่ 30,000 บาทต่อปี และสามารถทํางานได้ ได้ฝึกอบรมเพิ่มความรู้ ทักษะ ในการประกอบอาชีพ (ให้โอกาสแทนการให้เงิน) แบบสมัครใจในภูมิลําเนา หลังจากฝึกอบรม สามารถทํางานได้ มีรายได้เพิ่มขึ้น และสามารถออกจากความยากจนได้ในที่สุด ซึ่งเป็นการยกระดับรายได้อย่างยั่งยืน
----------------------------
รัฐบาลไทย-ข่าวทำเนียบรัฐบาล-สธ. ร่วม ศธ. เตรียม 6 แนวทาง เปิดเรียน ปลอดภัย [กระทรวงสาธารณสุข]
วันศุกร์ที่ 22 พฤษภาคม 2563
สธ. ร่วม ศธ. เตรียม 6 แนวทาง เปิดเรียน ปลอดภัย [กระทรวงสาธารณสุข]
สธ. ร่วม ศธ. เตรียม 6 แนวทาง เปิดเรียน ปลอดภัย
กระทรวงสาธารณสุข และกระทรวงศึกษาธิการ ร่วมกันจัดเตรียมแนวทางเปิดเรียน เน้นความร่วมมือโรงเรียนและผู้ปกครอง ปฏิบัติตาม 6 แนวทาง “คัดกรอง-สวมหน้ากาก-ล้างมือ-เว้นระยะห่าง-ทําความสะอาดผิวสัมผัส-ลดกิจกรรมรวมกลุ่ม” เผยกลุ่มเด็กนักเรียนใช้เวลาอยู่ร่วมกันนานกว่าการเดินห้าง และเมื่อป่วยจะแสดงอาการน้อย อาจเกิดการแพร่ระบาดโรคโควิด 19
บ่ายวันนี้ (21 พฤษภาคม 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี แพทย์หญิงพรรณพิมล วิปุลากร อธิบดีกรมอนามัย แถลงข่าวว่า กระทรวงสาธารณสุขได้บูรณาการการทํางานร่วมกับกระทรวงศึกษาธิการมาอย่างต่อเนื่อง เพื่อเตรียมการล่วงหน้าสําหรับการเปิดภาคเรียนในเดือนกรกฎาคม 2563 โดยสถิติการระบาดในประเทศไทยพบว่า กลุ่มเด็ก 10-19 ปี มีอัตราการติดเชื้อร้อยละ 3.81 ส่วนใหญ่อาการไม่รุนแรงหรือไม่แสดงอาการ เมื่อมาโรงเรียนใช้เวลาอยู่ใกล้ชิดร่วมกัน 5-7 ชั่วโมงต่อวัน นานกว่าการเดินในห้างสรรพสินค้า จึงมีความเสี่ยงติดเชื้อในกลุ่มเพื่อน และเมื่อเด็กกลับบ้านจะอยู่ใกล้ชิดและแพร่เชื้อไปสู่คนในครอบครัวได้
อย่างไรก็ตาม การเปิดภาคเรียน โรงเรียนจะต้องเตรียมการล่วงหน้าเพื่อให้พร้อมเปิดเรียนอย่างปลอดภัย โดยร่วมกับกระทรวงศึกษาธิการและภาคีเครือข่าย จัดทํามาตรการและคู่มือการปฏิบัติ สําหรับสถานศึกษา ป้องกันโควิด 19 ให้เสร็จภายในเดือนพฤษภาคมนี้ และชี้แจงแนวทางปฏิบัติกับบุคลากรสาธารณสุข จัดอบรมครู “รอบรู้สุขอนามัย” ในโรงเรียนรองรับสถานการณ์โควิด 19 กลางเดือนมิถุนายน 63 ให้โรงเรียนประเมินตนเองตามแพลตฟอร์มไทยสต็อปโควิด (https://stopcovid.anamai.moph.go.th)
แพทย์หญิงพรรณพิมลกล่าวต่อว่า เมื่อเปิดภาคเรียน โรงเรียนจะต้องดําเนินการ 6 แนวทาง ประกอบด้วย 1.การมีมาตรการคัดกรอง เช่น วัดไข้ก่อนเข้าโรงเรียน ผู้ปกครองร่วมให้ประวัติหากมีความเสี่ยง หากเด็กมีอาการไข้ไม่สบายต้องหยุดเรียนทันที และแจ้งหน่วยงานสาธารณสุขในพื้นที่ 2.สวมหน้ากากอนามัยตลอดเวลาเมื่ออยู่ในโรงเรียน 3.จัดจุดล้างมือด้วยสบู่หรือแอลกอฮอล์เจลอย่างเพียงพอ 4.การเว้นระยะห่างในห้องเรียน เน้นจัดการเรียนการสอนให้เป็นกลุ่มก้อนเดียวกัน ให้มีกิจกรรมทําในกลุ่มเดียวกันตลอดทั้งวัน 5.เน้นการทําความสะอาดพื้นผิวสัมผัสต่างๆ ที่ใช้ร่วมกัน อาทิ สนามเด็กเล่น ลูกบิดประตู ห้องน้ํา ร่วมกับการจัดกลุ่มสลับกันใช้งานเพื่อช่วยลดการสัมผัสร่วมกันจํานวนมาก และ 6.ลดความแออัด ไม่จัดกิจกรรมที่เกิดการรวมกลุ่มของเด็ก
“การเปิดเรียนจะต้องขอความร่วมมือผู้ปกครองเข้ามามีส่วนร่วมกับโรงเรียนในการป้องกันโรค ต้องสื่อสารให้เข้าใจว่า อย่ากังวลใจมากเพราะได้มีการเตรียมมาตรการเพื่อความปลอดภัยของเด็ก ย้ําเรื่องการปฏิบัติตัวเพื่อป้องกันการแพร่กระจายเชื้อ และโรงเรียนต้องประเมินความเสี่ยงเพื่อปรับให้เข้ากับสถานการณ์ ทํางานร่วมกับหน่วยงานอนามัยโรงเรียนของกระทรวงสาธารณสุขอย่างใกล้ชิดเพื่อการควบคุมโรค” อธิบดีกรมอนามัยกล่าว
******************************* 21 พฤษภาคม 2563
********************************
รัฐบาลไทย-ข่าวทำเนียบรัฐบาล-กรมบัญชีกลางเพิ่มประสิทธิภาพงานตรวจสอบภายในและงานการเงินการบัญชี เพื่อป้องกันการทุจริตคอร์รัปชั่นในภาครัฐ
วันอาทิตย์ที่ 6 พฤษภาคม 2561
กรมบัญชีกลางเพิ่มประสิทธิภาพงานตรวจสอบภายในและงานการเงินการบัญชี เพื่อป้องกันการทุจริตคอร์รัปชั่นในภาครัฐ
กรมบัญชีกลางจัดสัมมนาเรื่อง “การถอดรหัสการทุจริตภาครัฐ” เพื่อเตรียมความพร้อมให้กับผู้ปฏิบัติงานด้านการตรวจสอบภายในและด้านการเงินการบัญชีเร่งป้องกันปัญหาการทุจริตที่อาจเกิดขึ้นในหน่วยงานภาครัฐ
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า ปัจจุบันมีข่าวเกี่ยวกับการทุจริตภาครัฐเกิดขึ้นอย่างต่อเนื่องและก่อให้เกิดความเสียหายเป็นเงินจํานวนมาก โดยสาเหตุการทุจริตส่วนใหญ่เกิดจากการกํากับดูแลและควบคุมด้านการเงินการบัญชีที่ยังไม่เหมาะสมและเพียงพอ ทําให้ผู้ปฏิบัติงานมีโอกาสที่จะก่อการทุจริตได้ ประกอบกับรัฐบาลให้การแก้ไขปัญหาการทุจริตคอร์รัปชั่นเป็นวาระแห่งชาติ กรมบัญชีกลางได้ตระหนักถึงความสําคัญของการสร้างการรับรู้
ถึงเหตุการณ์การทุจริตและสถานการณ์ความเสี่ยงต่าง ๆ ที่เกิดขึ้นในปัจจุบัน รวมทั้งแนวทางในการป้องกันการทุจริตและความเสียหายที่อาจจะเกิดขึ้นจากความเสี่ยง ทั้งด้านบุคลากร งบประมาณ เครื่องมืออุปกรณ์ กระบวนการบริหารงานและการปฏิบัติงาน ตลอดจนด้านอื่น ๆ ที่เกี่ยวข้อง จึงได้จัดให้มีการสัมมนาเรื่อง “การถอดรหัสการทุจริตภาครัฐ”
ภายใต้โครงการเพิ่มประสิทธิภาพการประกันคุณภาพงานตรวจสอบภายในภาครัฐ ในวันจันทร์ที่ 7 พฤษภาคม 2561 ณ ห้องกษัตริย์ศึก โรงแรมเดอะ ทวิน ทาวเวอร์ โดยมีผู้แทนจากสํานักงานการตรวจเงินแผ่นดิน สํานักงานคณะกรรมการป้องกันและปราบปรามการทุจริตในภาครัฐ สํานักงานปลัดกระทรวงศึกษาธิการ และกรมบัญชีกลาง มาร่วมกันแสดง
ความคิดเห็นต่อสถานการณ์การทุจริตที่เกิดขึ้นในภาครัฐ เพื่อให้ผู้ปฏิบัติงานด้านการเงินการบัญชีและด้านการตรวจสอบภายในของหน่วยงานภาครัฐ ได้เรียนรู้และสามารถปรับตัวให้ทันกับเหตุการณ์ความเสี่ยงที่อาจก่อให้เกิดการทุจริต
ในหน่วยงานภาครัฐ รวมทั้งการบริหารความเสี่ยงและการสร้างระบบการควบคุมภายในที่ดีในการบริหารงานและการปฏิบัติงาน เพื่อป้องกันความเสี่ยงที่อาจจะเกิดขึ้นและส่งผลต่อความเสียหายและภาพลักษณ์ของหน่วยงานภาครัฐได้
อธิบดีกรมบัญชีกลาง กล่าวต่อว่า นอกจากจะมีการสัมมนาเพื่อถอดบทเรียนการทุจริตที่เกิดขึ้นในภาครัฐแล้ว ยังได้สร้างการรับรู้ถึงการรับจ่ายเงินภาครัฐผ่านระบบอิเล็กทรอนิกส์ (KTB Corporate Online) เพื่อให้ผู้เข้าปฏิบัติงาน
ด้านการเงินการบัญชีและการตรวจสอบภายใน ได้มีความเข้าใจเกี่ยวกับหลักเกณฑ์ และวิธีปฏิบัติในเรื่องดังกล่าว ในอันที่จะช่วยให้การรับ – จ่ายเงิน ด้านระบบอิเล็กทรอนิกส์เป็นไปอย่างถูกต้องมีระบบการควบคุมและการตรวจสอบ
ที่เพียงพอและเหมาะสม
รัฐบาลไทย-ข่าวทำเนียบรัฐบาล-ทส. ประชุมเข้ม คณะอนุกรรมการแก้ไขปัญหาที่ดินที่อยู่ในความรับผิดชอบของ ทส. ครั้งที่ 1/2563 พร้อมประชุมคณะอนุกรรมการแก้ไขปัญหาความมั่นคงในที่อยู่อาศัย พื้นที่ทำกิน พื้นที่ทางจิตวิญญา
วันศุกร์ที่ 7 กุมภาพันธ์ 2563
ทส. ประชุมเข้ม คณะอนุกรรมการแก้ไขปัญหาที่ดินที่อยู่ในความรับผิดชอบของ ทส. ครั้งที่ 1/2563 พร้อมประชุมคณะอนุกรรมการแก้ไขปัญหาความมั่นคงในที่อยู่อาศัย พื้นที่ทํากิน พื้นที่ทางจิตวิญญา
ทส. ประชุมเข้ม คณะอนุกรรมการแก้ไขปัญหาที่ดินที่อยู่ในความรับผิดชอบของ ทส. ครั้งที่ 1/2563 พร้อมประชุมคณะอนุกรรมการแก้ไขปัญหาความมั่นคงในที่อยู่อาศัย พื้นที่ทํากิน พื้นที่ทางจิตวิญญาณของกลุ่มชาติพันธุ์ชาวเล และชาวกะเหรี่ยง ครั้งที่ 1/2563
ทส. ประชุมเข้ม คณะอนุกรรมการแก้ไขปัญหาที่ดินที่อยู่ในความรับผิดชอบของ ทส. ครั้งที่ 1/2563 พร้อมประชุมคณะอนุกรรมการแก้ไขปัญหาความมั่นคงในที่อยู่อาศัย พื้นที่ทํากิน พื้นที่ทางจิตวิญญาณของกลุ่มชาติพันธุ์ชาวเล และชาวกะเหรี่ยง ครั้งที่ 1/2563
วันนี้ (7 กุมภาพันธ์ 2563) เวลา 13.00 น. ณ ห้อง 202 กระทรวงทรัพยากรธรรมชาติและสิ่งแวดล้อม นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุม คณะอนุกรรมการแก้ไขปัญหาที่ดินที่อยู่ในความรับผิดชอบของกระทรวงทรัพยากรธรรมชาติและสิ่งแวดล้อม ครั้งที่ 1/2563 และการประชุมคณะอนุกรรมการแก้ไขปัญหาความมั่นคงในที่อยู่อาศัย พื้นที่ทํากิน พื้นที่ทางจิตวิญญาณของกลุ่มชาติพันธุ์ชาวเล และชาวกะเหรี่ยง ครั้งที่ 1/2563 ในคราวเดียวกัน โดยที่ประชุมร่วมกันพิจารณาประเด็นที่สําคัญ ดังนี้
1. คําสั่งกระทรวงทรัพยากรธรรมชาติและสิ่งแวดล้อม แต่งตั้งคณะทํางาน 2 ชุด
2. กรอบแนวทางการทํางานของคณะทํางาน 2 ชุด
- การดําเนินงานกรณีข้อเสนอแนะเชิงนโยบาย
- การดําเนินงานกรณีคดีความ 15 คดี
- การดําเนินการ กรณี 66 กรณี
3. รายงานความคืบหน้าการแก้ไขปัญหาของหน่วยงานตามติที่ประชุม ระหว่างวันที่ 13 – 15 มกราคม 2563
4. การเสนอพื้นที่ต้นแบบและแนวทางในการแก้ไขปัญหาพื้นที่ทํากิน ที่อยู่อาศัย และการจัดการทรัพยากรธรรมชาติอย่างยั่งยืนภายในความร่วมมือระหว่าง ทส. กับ ขสป. (ในประเด็นการจัดทําข้อมูลประวัติชุมชน จัดทําแนวเขตที่อยู่อาศัย พื้นที่ทํากิน พื้นที่ทางจิตวิญญาณและวัฒนธรรม) 2 พื้นที่
รัฐบาลไทย-ข่าวทำเนียบรัฐบาล-สำนักงานเศรษฐกิจการคลังชี้แจง โครงการสินเชื่อทุนหมุนเวียน หรือรับซื้อข้าวโพดเลี้ยงสัตว์จากเกษตรกร ช่วยเกษตรกรมีรายได้เหมาะสม-ลดภาระหนี้สิน
วันพฤหัสบดีที่ 2 พฤศจิกายน 2560
สํานักงานเศรษฐกิจการคลังชี้แจง โครงการสินเชื่อทุนหมุนเวียน หรือรับซื้อข้าวโพดเลี้ยงสัตว์จากเกษตรกร ช่วยเกษตรกรมีรายได้เหมาะสม-ลดภาระหนี้สิน
ผอ.สศค.แจง โครงการสินเชื่อทุนหมุนเวียนหรือรับซื้อข้าวโพดเลี้ยงสัตว์จากเกษตรกรเป็นการเพิ่มทางเลือกให้เกษตรกรมีแหล่งขายผลผลิตหลากหลาย สะดวก รักษาเสถียรภาพราคาข้าวโพดเลี้ยงสัตว์ให้อยู่ระดับเหมาะสม ยืนยันช่วยให้เกษตรกรมีรายได้เหมาะสม-ลดภาระหนี้สิน
วันที่ 2 พ.ย. 2560 นายสุวิชญ โรจนวานิช ผู้อํานวยการสํานักงานเศรษฐกิจการคลัง สํานักงานเศรษฐกิจการคลัง กระทรวงการคลัง ชี้แจงกรณีโครงการสินเชื่อทุนหมุนเวียนหรือรับซื้อข้าวโพดเลี้ยงสัตว์จากเกษตรกร ตามที่นางมัลลิกา บุญมีตระกูล มหาสุข รองโฆษกพรรคประชาธิปัตย์ กล่าวว่าถึงมติคณะรัฐมนตรีอนุมัติโครงการสินเชื่อให้ไปเป็นทุนหมุนเวียนหรือรับซื้อข้าวโพดเลี้ยงสัตว์จากเกษตรกรผู้ปลูกข้าวโพด โดยให้ ธ.ก.ส. จัดวงเงินสินเชื่อ 1,500 ล้านบาท ว่าเป็นการแก้ไขปัญหาที่ไม่ตรงจุด เพราะเกษตรกรทุกรายเป็นหนี้สิน ธ.ก.ส. อยู่แล้ว การให้นําที่ดินหรือหลักทรัพย์ใดเข้าค้ําประกันธนาคารเพื่อกู้เงินได้เพิ่ม ยิ่งเป็นการซ้ําเติมเกษตรกรหนักเข้าไปอีก ส่งผลให้เป็นหนี้สินเป็นจํานวนมาก โดยสิ่งที่รัฐบาลควรดําเนินการคือการเร่งขยับราคาพืชผลทางการเกษตร เพื่อให้เกษตรกรมีรายได้เอง ไม่ใช่รัฐบาลจัดเก็บภาษีนําเข้าข้าวสาลี ซึ่งเป็นพืชคู่แข่ง และไปควบคุมช่วงเวลาการนําเข้าข้าวสาลีของกลุ่มบริษัท ซึ่งถือเป็นการซ้ําเติมเกษตรกร นั้น
สํานักงานเศรษฐกิจการคลังขอชี้แจงว่า โครงการสินเชื่อเพื่อรวบรวมข้าวโพดเลี้ยงสัตว์และสร้างมูลค่าเพิ่มโดยสถาบันเกษตรกร ปี 2560/61 ตามที่กระทรวงพาณิชย์ได้เสนอให้คณะรัฐมนตรีพิจารณานั้น มีวัตถุประสงค์เพื่อให้ ธ.ก.ส. ให้สินเชื่อดอกเบี้ยต่ําแก่สถาบันเกษตรกรเพื่อใช้เป็นเงินทุนหมุนเวียนในการรับซื้อข้าวโพดเลี้ยงสัตว์ในช่วงที่มีปริมาณออกสู่ตลาดจํานวนมาก เพื่อนํามาปรับลดความชื้นหรือแปรรูปเพื่อเพิ่มมูลค่าและขายต่อให้ผู้ประกอบการแล้วจึงนําเงินมาชําระคืน ธ.ก.ส.
ทั้งนี้ โครงการดังกล่าวไม่ได้ให้สินเชื่อแก่เกษตรกรรายคน แต่เป็นการเพิ่มทางเลือกให้เกษตรกรมีแหล่งขายผลผลิตที่หลากหลายและสะดวกมากขึ้น รวมทั้งยังเป็นการรักษาเสถียรภาพราคาข้าวโพดเลี้ยงสัตว์ให้อยู่ในระดับที่เหมาะสม ดังนั้น จึงไม่ส่งผลกระทบให้ภาระหนี้สินของเกษตรกรเพิ่มขึ้น แต่เป็นการช่วยให้เกษตรกรมีระดับรายได้ที่เหมาะสมและสามารถลดภาระหนี้สินได้อีกด้วย นอกจากนี้ สําหรับประเด็นการจัดเก็บอากรขาเข้าข้าวสาลีซึ่งเป็นพืชคู่แข่งนั้น ปัจจุบันการนําเข้าข้าวสาลียังคงได้รับการยกเว้นอากรขาเข้า และไม่มีการควบคุมช่วงเวลาการนําเข้าแต่อย่างใด
-----------------------------
รัฐบาลไทย-ข่าวทำเนียบรัฐบาล-งานเปิดตัวรถยนต์ซูซูกิ สวิฟท์ โฉมใหม่ All New Suzuki SWIFT
วันพฤหัสบดีที่ 8 กุมภาพันธ์ 2561
งานเปิดตัวรถยนต์ซูซูกิ สวิฟท์ โฉมใหม่ All New Suzuki SWIFT
นายอภิจิณ โชติกเสถียร รองปลัดกระทรวงอุตสาหกรรม เป็นประธานในงานเปิดตัวรถยนต์ซูซูกิ สวิฟท์ โฉมใหม่ All New Suzuki SWIFT ณ จีเอ็มเอ็ม ไลฟ์ เฮ้าส์ เซ็นทรัลเวิลด์
วันนี้ (8 กุมภาพันธ์ 2561) นายอภิจิณ โชติกเสถียร รองปลัดกระทรวงอุตสาหกรรม เป็นประธานในงานเปิดตัวรถยนต์ซูซูกิ สวิฟท์ โฉมใหม่ All New Suzuki SWIFT โดยมีนายศิริรุจ จุลกะรัตน์ ผู้อํานวยการสํานักงานเศรษฐกิจอุตสาหกรรม ร่วมเป็นเกียรติ และมีนายโยจิ มุโรซากะ กรรมการผู้จัดการใหญ่ บริษัท ซูซูกิ มอเตอร์ จํากัด (ประเทศไทย) นายคินจิ นายวัลลภ ตรีฤกษ์งาม กรรมการบริหารด้านการขายและการตลาด บริษัท ซูซูกิ มอเตอร์ จํากัด(ประเทศไทย) ให้การต้อนรับ ณ จีเอ็มเอ็ม ไลฟ์ เฮ้าส์ เซ็นทรัลเวิลด์
รัฐบาลไทย-ข่าวทำเนียบรัฐบาล-รอง นรม. พลเอก ฉัตรชัยฯ เป็นประธานการประชุมคณะกรรมการพัฒนาระบบยาแห่งชาติ
วันศุกร์ที่ 20 เมษายน 2561
รอง นรม. พลเอก ฉัตรชัยฯ เป็นประธานการประชุมคณะกรรมการพัฒนาระบบยาแห่งชาติ
คณะกรรมการพัฒนาระบบยาแห่งชาติ เร่งขับเคลื่อนแผนยุทธศาสตร์การพัฒนาระบบยา
วันนี้ (20 เม.ย. 61) เวลา 13.30น. ณ ห้องประชุม 301 ตึกบัญชาการ1 ทําเนียบรัฐบาลพลเอกฉัตรชัย สาริกัลยะ รองนายกรัฐมนตรี เป็นประธานประชุมคณะกรรมการพัฒนาระบบยาแห่งชาติ ครั้งที่ 1/2561 ร่วมกับหน่วยงานที่เกี่ยวข้อง
ที่ประชุมรับทราบการดําเนินงานของคณะกรรมการพัฒนาระบบยาแห่งชาติว่า ในช่วง 2 ปีที่ผ่านมามีผลการดําเนินงานที่เป็นรูปธรรม ได้แก่ การเพิ่มการเข้าถึงยาจําเป็นที่มีความสําคัญต่อสุขภาพของประชาชน โดยปรับปรุงบัญชียาหลักแห่งชาติอย่างต่อเนื่อง จํานวน 4 ฉบับ ที่สําคัญได้แก่ ยารักษาตับอักเสบซีชนิดรับประทานที่มีประสิทธิภาพสูงและผลข้างเคียงน้อย ยารักษาเอชไอวีที่ดื้อยาสูตรมาตรฐาน วัคซีนป้องกันมะเร็งปากมดลูก ยารักษาโรคมะเร็งต่อมน้ําเหลืองที่เพิ่มโอกาสให้หายขาดได้ เป็นต้น ควบคู่ไปกับการปรับปรุงราคากลางยาให้ทันสมัย 667 รายการ ส่งผลให้ประหยัด งบประมาณในปี 2559-2560 ไปแล้วกว่า 17,000 ล้านบาท รวมทั้งผลักดันให้มียาสามัญทดแทนยาต้นแบบ ทําให้เพิ่มการเข้าถึงยาใน 6 กลุ่มโรคสําคัญ ซึ่งจะช่วยลดค่าใช้จ่ายด้านยาลดลงไม่น้อยกว่า 3,000 ล้านบาท นอกจากนี้ คณะกรรมการฯ ได้เร่งผลักดันนโยบายการใช้ยาอย่างสมเหตุผลและลดปัญหาเชื้อดื้อยา ทั้งในส่วน ผู้ประกอบวิชาชีพและประชาชน โดยประกาศนโยบายโรงพยาบาลส่งเสริมการใช้ยาอย่างสมเหตุผล และเกณฑ์ จริยธรรมว่าด้วยการส่งเสริมการขายยา
อย่างไรก็ตาม ยังพบว่าค่ายามีมูลค่าถึง 160,000 ล้านบาท หรือร้อยละ 41 ของค่าใช้จ่ายด้านสุขภาพ ในด้านความมั่นคง ร้อยละ 40 ของยาในบัญชียาหลัก ยังผลิตไม่ได้ในประเทศ ประเทศยังคงเผชิญวิกฤติเชื้อดื้อยา จากการใช้ยาต้านจุลชีพอย่างไม่สมเหตุผลทั้งในสถานพยาบาล ชุมชนและภาคเกษตรกรรม คณะกรรมการฯ จึงมี มติให้เร่งขับเคลื่อนยุทธศาสตร์การพัฒนาระบบยา 5 ด้าน รองรับการปฏิรูประบบสาธารณสุข ตามยุทธศาสตร์ ชาติ 20 ปี โดยเน้นการเพิ่มศักยภาพอุตสาหกรรมผลิตยาในประเทศ เพิ่มการเข้าถึงยาจําเป็นควบคู่กับการส่งเสริมการใช้ยาอย่างสมเหตุผล และพัฒนาระบบควบคุมยาให้มีประสิทธิภาพระดับสากล เพื่อให้บรรลุเป้าหมายภายใน 5 ปี ค่าใช้จ่ายด้านยาลดลงอย่างน้อย 20,000 ล้านบาท มีฐานข้อมูลด้านยาที่เข้าถึงง่าย ถูกต้อง น่าเชื่อถือ ในทุกกลุ่มเป้าหมาย โดยเฉพาะประชาชน และผู้ใช้ยา และหน่วยงานควบคุมยา ผ่านการประเมินศักยภาพจากองค์การอนามัยโลก
พร้อมกันนี้ จะเร่งนําแผนยุทธศาสตร์การพัฒนาระบบยาแห่งชาติเสนอ คณะรัฐมนตรีเพื่อประกาศใช้ คู่ขนานไปกับการทํางานของคณะกรรมการฯ ในการประสานกับหน่วยงานต่างๆ เพื่อให้ดําเนินการตามแผนยุทธศาสตร์ไปพลางก่อน
------------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กอช. ชวน สมาชิกส่งเงินออมสะดวกผ่าน “แอป กอช.” เปิดดาวน์โหลดได้ทุกระบบ พร้อมเป็นช่องทางตรวจสอบสิทธิและสมัครสมาชิกได้ในแอปเดียว
วันจันทร์ที่ 9 กรกฎาคม 2561
กอช. ชวน สมาชิกส่งเงินออมสะดวกผ่าน “แอป กอช.” เปิดดาวน์โหลดได้ทุกระบบ พร้อมเป็นช่องทางตรวจสอบสิทธิและสมัครสมาชิกได้ในแอปเดียว
กองทุนการออมแห่งชาติ หรือ กอช.ชวนสมาชิกและผู้สนใจดาวน์โหลดแอป “กอช.” เป็นช่องทางดิจิทัลอํานวยความสะดวก การสมัครสมาชิก ตรวจสอบสิทธิ ส่งเงินออม พร้อมแสดงยอดเงินล่าสุดทันทีที่สมาชิกส่งเงินออม และประวัติการออมทั้งหมด
กองทุนการออมแห่งชาติ หรือ กอช.ชวนสมาชิกและผู้สนใจดาวน์โหลดแอป “กอช.” เป็นช่องทางดิจิทัลอํานวยความสะดวก การสมัครสมาชิก ตรวจสอบสิทธิ ส่งเงินออม พร้อมแสดงยอดเงินล่าสุดทันทีที่สมาชิกส่งเงินออม และประวัติการออมทั้งหมด สามารถดาวน์โหลดแอป กอช. ได้ผ่านสมาร์ทโฟนทุกระบบทั้ง แอป สโตร์(App Store) และ เพลย์ สโตร์(Play Store) เพียงพิมพ์คําค้นหาว่า “กอช.”
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า การจัดทําแอปพลิเคชัน(Application) “กอช.” ขึ้น เพื่อเป็นช่องทางดิจิทัลในการบริการครบวงจรอย่างมีประสิทธิภาพ ให้ประชาชนที่ดาวน์โหลดไปใช้สามารถดูข้อมูลการออมกับ กอช. ได้ง่ายขึ้น ทุกที่ ทุกเวลา รวมทั้งสามารถใช้ตรวจสอบสิทธิ และดําเนินการสมัครสมาชิกให้ตนเองหรือผู้อื่นได้ นับเป็นช่องทางการอํานวยความสะดวกเพิ่มเติม นอกจากการไปสมัครที่สาขาธนาคารหรือหน่วยบริการที่เป็นเครือข่าย กอช.
แอป กอช. ยังเป็นช่องทางดิจิทัลที่สําคัญอํานวยความสะดวกให้สมาชิก กอช. สามารถส่งเงินออมผ่านแอป กอช. ได้ หรือเข้าแอป กอช. เพื่อรับรหัสไปใช้นําส่งเงินออมได้ที่ตู้เอทีเอ็ม เคาน์เตอร์บริการ และผ่านแอปพลิเคชันธนาคารได้ 13 ราย ที่สมาชิกมีบัญชีเงินฝากอยู่ รวมทั้งสามารถเข้าดูประวัติการออมทั้งหมด หรือดูยอดรวมเงินออมทั้งหมดของสมาชิก ณ ขณะนั้นได้ ซึ่งยอดรวมเงินออมอาจปรับเพิ่มลดได้ตามมูลค่าหน่วยลงทุนซึ่งเป็นไปตามมูลค่าตลาด อย่างไรก็ตามมูลค่าเงินสะสมและเงินสมทบจะยังได้รับการคุ้มครองผลตอบแทนเมื่อสมาชิกอายุครบ 60 ปีบริบูรณ์ นอกจากนี้สมาชิกยังสามารถแก้ไขข้อมูลการติดต่อของสมาชิกได้ผ่านแอป กอช. โดยการเข้าใช้งานสําหรับสมาชิก ต้องลงทะเบียนใช้งานแอป กอช. ก่อน เพื่อกําหนดรหัสผ่าน(Password) ไว้ “เข้าระบบ” ใช้งานแอปในแต่ละครั้งต่อไป
ผู้สนใจสามารถดาวน์โหลด “แอป กอช.” ได้ผ่าน แอป สโตร์(App Store) สําหรับผู้ใช้สมาร์ทโฟนระบบไอโอเอส(IOS) และดาวน์โหลดผ่าน เพลย์ สโตร์(Play Store) สําหรับผู้ใช้สมาร์ทโฟนระบบแอนดรอยด์(Android) โดยพิมพ์คําค้นหาว่า “กอช.” หรือสแกนดาวน์โหลดผ่านคิวอาร์โค้ด(QR Cord) ได้ที่ช่องทางการสื่อสารต่างๆ ของ กอช. นอกจากนี้สมาชิก กอช. หรือผู้สนใจยังสามารถใช้บริการทั้งหมดของ แอป กอช. ผ่านระบบ E-Service ในเว็บไซต์ กอช. www.nsf.or.th ได้อีกด้วย
สอบถามรายละเอียดเพิ่มเติมเกี่ยวกับ กอช. ได้ที่ สายด่วนเงินออม โทร. 02-049-9000 หรือ www.nsf.or.th ทั้งนี้ ติดต่อสมัครสมาชิกและบริการอื่นๆ ของ กอช. ได้ที่ ธนาคารกรุงไทย ธนาคารออมสินธ.ก.ส. และ ธอส. ทุกสาขา และที่สํานักงานคลังจังหวัด สถาบันการเงินชุมชนและเครือข่ายรับสมัครทั่วประเทศ
รัฐบาลไทย-ข่าวทำเนียบรัฐบาล-“อนุทิน” เปิดคลินิกกัญชาเพื่อรักษาทางการแพทย์แห่งแรก ที่ รพ.มหาราชนครราชสีมา
วันเสาร์ที่ 17 สิงหาคม 2562
“อนุทิน” เปิดคลินิกกัญชาเพื่อรักษาทางการแพทย์แห่งแรก ที่ รพ.มหาราชนครราชสีมา
รองนายกรัฐมนตรีและรัฐมนตรีว่าการกระทรวงสาธารณสุข เปิดคลินิกกัญชาเพื่อรักษาทางการแพทย์ รพ.มหาราชนครราชสีมา แห่งแรกของประเทศ ในระดับโรงพยาบาลศูนย์
รองนายกรัฐมนตรีและรัฐมนตรีว่าการกระทรวงสาธารณสุข เปิดคลินิกกัญชาเพื่อรักษาทางการแพทย์ รพ.มหาราชนครราชสีมา แห่งแรกของประเทศ ในระดับโรงพยาบาลศูนย์
วันนี้ (17 สิงหาคม 2562) ที่โรงพยาบาลมหาราชนครราชสีมา จ.นครราชสีมา นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยผู้บริหารกระทรวงสาธารณสุข ให้สัมภาษณ์ภายหลัง “เปิดคลินิกกัญชาเพื่อรักษาทางการแพทย์ โรงพยาบาลมหาราชนครราชสีมา” ว่า เรื่องกัญชาทางการแพทย์เป็นนโยบายรัฐบาลที่จะพัฒนานวัตกรรมใหม่ ๆ มาใช้ในทางการแพทย์ โดยในวันนี้ได้มาดูคลินิกกัญชาของโรงพยาบาลมหาราชนครราชสีมาที่เป็นคลินิกแห่งแรกของของประเทศในระดับโรงพยาบาลศูนย์
นายอนุทิน กล่าวว่า เรื่องกัญชาทางการแพทย์ เป็นการนําสิ่งที่มีประโยชน์ต่อประชาชนมาใช้ ซึ่งกระทรวงสาธารณสุขพยายามให้การรักษาผู้ป่วยด้วยกัญชาถูกต้องกฎหมายทั้งการแพทย์สมัยใหม่และการแพทย์ทางเลือก ภายใต้การควบคุมของแพทย์ที่ผ่านการอบรม ซึ่งองค์การเภสัชกรรมได้มอบสารสกัดกัญชา ทั้ง 3 สูตรให้กับโรงพยาบาลในสังกัดกระทรวงสาธารณสุข โดยจะมีการทยอยผลิตออกมาเรื่อย ๆ เพื่อกระจายให้โรงพยาบาลทุกแห่งต่อไป สําหรับแพทย์แผนไทยและแพทย์พื้นบ้านที่นําสูตรจากกัญชาทั้งการสกัดจากน้ํามันมะกอก น้ํามันมะพร้าว จะนําไปพิสูจน์ หากผ่านการพิสูจน์ว่าไม่มีพิษทําลายสุขภาพก็สามารถนําใช้รักษาผู้ป่วยได้
“ต้องขอขอบคุณทุกท่านที่ช่วยกันผลักดันทําให้กัญชาที่ทุกคนคิดว่าเป็นสารเสพติด ทําลายสังคม มาเป็น ประโยชน์ต่อชีวิตเพื่อนมนุษย์ ขอยืนยันว่าไม่ได้เน้นการสันทนาการ คําว่าเสรีทางการแพทย์คือทุกคนมีสิทธิเสรีภาพในการรักษาโรคด้วยกัญชา ขอบคุณทุกคนที่ให้กําลังใจทีมงานกระทรวงสาธารณสุขที่ช่วยกันทําให้สิ่งที่คิดว่าเป็นไป ไม่ได้สามารถเป็นไปได้ และหากการรักษาได้ผลดีจะสามารถขยายเป็นธุรกิจอื่นๆ ขอย้ําว่าต้องใช้ภายใต้การควบคุม ของแพทย์และใช้ในประเทศไทยเท่านั้น” นายอนุทินกล่าว
สําหรับคลินิกกัญชาฯ โรงพยาบาลมหาราชนครราชสีมาในระยะแรก จะเปิดให้บริการผู้ป่วยใน 2 กลุ่มโรค ได้แก่ 1.กลุ่มโรคที่ใช้น้ํามันกัญชา ได้แก่ กล้ามเนื้อหดเกร็งในผู้ป่วยโรคปลอกประสาทเสื่อมแข็ง, ลมชักที่ดื้อต่อยาแผนปัจจุบัน, ปวดประสาท, อาการคลื่นไส้อาเจียนจากเคมีบําบัด 2.ผู้ป่วยกลุ่มโรคยาตํารับแผนไทยได้แก่ ผู้ป่วยโรคเรื้อรังที่มีอาการนอนไม่หลับ ช่วยเจริญอาหาร, ผู้ป่วยที่มีอาการจุกเสียดท้องแข็งเกร็งเป็นเถาดาน เสียงแหบ, ผู้ป่วยอัมพฤกษ์อัมพาตที่มีอาการเกร็งของกล้ามเนื้อแขนขาอ่อนแรง, ผู้ป่วยที่มีอาการท้องผูกพรรดึก ปวดเมื่อยทั่วร่างกาย ขับลม, ผู้ป่วยที่มีอาการลมจุก เสียดปวดท้องมวนท้อง
ทั้งนี้ โรงพยาบาลมหาราชนครราชสีมา มีแพทย์แผนปัจจุบัน 1 คน และแพทย์แผนไทย 3 คน ที่ผ่านการอบรมหลักสูตรจากกระทรวงสาธารณสุขเรียบร้อยแล้ว และในสัปดาห์หน้าจะส่งไปอบรมเพิ่มอีก 10 คน ในส่วนของผู้ป่วยในกลุ่มแผนปัจจุบันที่รักษาด้วยน้ํามันกัญชาเข้ามารับคําปรึกษา ประมาณ 100 คน ส่วนผู้ป่วยกลุ่มโรคที่รักษาด้วยยาแพทย์แผนไทยมีประมาณ 500 คน
************************************ 17 สิงหาคม 2562
รัฐบาลไทย-ข่าวทำเนียบรัฐบาล-กระทรวงเกษตรฯ จัดงานกระบือแห่งชาติครั้งที่ 22 ประจำปี 2561 ภายใต้คำขวัญ “ควายไทยเอกลักษณ์ของชาติ สืบสานปณิธานพ่อ”
วันอังคารที่ 30 มกราคม 2561
กระทรวงเกษตรฯ จัดงานกระบือแห่งชาติครั้งที่ 22 ประจําปี 2561 ภายใต้คําขวัญ “ควายไทยเอกลักษณ์ของชาติ สืบสานปณิธานพ่อ”
กระทรวงเกษตรฯ จัดงานกระบือแห่งชาติครั้งที่ 22 ประจําปี 2561 ภายใต้คําขวัญ “ควายไทยเอกลักษณ์ของชาติ สืบสานปณิธานพ่อ” เพื่อส่งเสริมการเลี้ยงกระบือ ตลอดจนสร้างขวัญกําลังใจให้กับเกษตรกรผู้เลี้ยงกระบือทั่วประเทศ
นายธนิตย์ เอนกวิทย์ รองปลัดกระทรวงเกษตรและสหกรณ์เปิดเผยภายหลังพิธีเปิดงานกระบือแห่งชาติ ครั้งที่ 22 ในงานวันเกษตรภาคอีสาน ประจําปี 2561ณ อุทยานเทคโนโลยีการเกษตร มหาวิทยาลัยขอนแก่นว่ากระทรวงเกษตรและสหกรณ์ โดยกรมปศุสัตว์ ร่วมกับมหาวิทยาลัยขอนแก่น สมาคมอนุรักษ์และพัฒนาควายไทย ธนาคารเพื่อการเกษตรและสหกรณ์ มูลนิธิเครือเจริญโภคภัณฑ์ ศูนย์สนเทศทางกระบือนานาชาติ หน่วยบัญชาการทหารพัฒนา จัดงานกระบือแห่งชาติครั้งที่ 22 ประจําปี 2561 ขึ้น ในระหว่างวันที่ 26 - 27 มกราคม 2561 ภายใต้คําขวัญ“ควายไทยเอกลักษณ์ของชาติ สืบสานปณิธานพ่อ”เพื่อเป็นการดําเนินการกระตุ้นส่งเสริมการเลี้ยงกระบือ ตลอดจนสร้างขวัญกําลังใจให้กับเกษตรกรผู้เลี้ยงกระบือทั่วประเทศ ซึ่งรัฐบาลได้ให้ความสนใจและเห็นความสําคัญในอาชีพการเลี้ยงกระบือของเกษตรกรทั่วประเทศอย่างต่อเนื่อง โดยเฉพาะอย่างยิ่งในกิจกรรมการจัดการประกวดกระบือ ซึ่งดําเนินการจัดงานประกวดระดับชาติมาจนถึงครั้งที่ 22 แล้ว ทําให้เกษตรกรได้รับความรู้ในการพัฒนาอาชีพ และกระบือไทยได้รับการพัฒนาทําให้มีขนาดและน้ําหนักมากขึ้นจากเดิม รวมทั้งสามารถคงเอกลักษณ์ของควายไทย จากภูมิปัญญาที่ถ่ายทอดสืบต่อกันมา ซึ่งแสดงให้เห็นถึงความก้าวหน้าและความร่วมมือในการพัฒนาทั้งภาครัฐและเกษตรกรผู้เลี้ยงกระบือได้เป็นอย่างดี
“การจัดงานกระบือแห่งชาติในครั้งนี้ จะช่วยส่งเสริมให้การพัฒนาการเลี้ยงกระบือของประเทศเป็นไปอย่างกว้างขวาง มีประสิทธิภาพ เกษตรกรผู้เลี้ยงมีผลกําไร เกิดการพัฒนาตลอดห่วงโซ่การผลิต มีเนื้อและผลิตภัณฑ์จากกระบือออกสู่ตลาดอย่างต่อเนื่อง และได้รับการยอมรับจากผู้บริโภคไม่แตกต่างจากเนื้อโค ซึ่งกระทรวงเกษตรและสหกรณ์ พร้อมที่จะให้การสนับสนุนอาชีพการเลี้ยงกระบือของเกษตรกรอย่างเต็มที่ต่อไป” นายธนิตย์ กล่าว
สําหรับกิจกรรมภายในงาน ประกอบด้วย การประกวดกระบือ โดยได้รับพระราชทานถ้วยรางวัลจากสมเด็จพระเทพรัตนราชสุดาสยามบรมราชกุมารี สําหรับกระบือที่ชนะเลิศประเภทแกรนด์แชมป์ 2 รางวัล คือ แกรนด์แชมป์เพศผู้และเพศเมีย นอกจากนี้ ยังมีกิจกรรมแสดงพันธุ์สัตว์ นิทรรศการความรู้ด้านปศุสัตว์ การแสดงผลิตภัณฑ์สัตว์ และการจําหน่ายผลผลิตปศุสัตว์จากประชารัฐด้วย
ทั้งนี้ ในปี พ.ศ. 2522 กระบือในประเทศมีจํานวนมากถึง 6 ล้านตัว และหลังจากนั้นมีจํานวนลดลงทุกปี เนื่องจากเกษตรกรส่วนใหญ่หันไปใช้เครื่องจักรกลแทน นอกจากนี้ ยังมีปัญหาขาดแคลนพื้นที่เลี้ยงสัตว์ ขาดแคลนแรงงาน กระบือมีขนาดเล็กลงจากการผสมพันธุ์แบบเลือดชิด และเกษตรกรขาดความรู้ในการปรับปรุงพันธุ์และคัดเลือกพันธุ์ที่ถูกต้อง ซึ่งต่อมาในปี พ.ศ. 2538 กระทรวงเกษตรและสหกรณ์ โดยกรมปศุสัตว์จึงได้ริเริ่มให้มีการจัดงานกระบือแห่งชาติขึ้นเป็นครั้งแรก เพื่อเป็นการกระตุ้นส่งเสริมให้เกษตรกรเห็นความสําคัญและกลับมาเลี้ยงกระบือให้มากขึ้น รวมทั้งมุ่งหวังให้เป็นเวทีในการถ่ายทอดความรู้ในการปรับปรุงและคัดเลือกพันธุ์ และการจัดการเลี้ยงดูกระบือที่ถูกต้องตามหลักวิชาการ
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai